Publication: Magyar Közlöny
Issue: MK-1998-106 (Year: 1998, Number: 106)
Era: 1990-2004
Section: a 14/1998. (XI. 27.) GM rendeletben foglaltak alapján megvizsgáltam, és megállapítottam, hogy azok a Gázpalack
Paragraph Index: 179

b) hossz- és körvarratos palackon (háromrészes palack), a VI. fejezet 5. mellékletének 2. ábráján megadott helyről kivett próbatesteken — 1 db szakítóvizsgálatot, a hengeres rész anyagából a palack hosszirányában kivett próbatesten (a); ha ez nem lehetséges, akkor a kerület irányában kivett próbatesten, — 1 db szakítóvizsgálatot, a palackfenék anyagából kivett próbatesten (b), — 1 db szakítóvizsgálatot, a hosszvarratra merőlegesen kivett próbatesten (c), — 1 db szakítóvizsgálatot, a körvarratra merőlegesen kivett próbatesten (d), — 1 db hajlítóvizsgálatot, a hosszvarratra merőlegesen kivett próbatesten, a koronaoldalra hajlítva (e), — 1 db hajlítóvizsgálatot, a hosszvarratra merőlegesen kivett próbatesten, a gyökoldalra hajlítva (f), — 1 db hajlítóvizsgálatot, a körvarratra merőlegesen kivett próbatesten, a koronaoldalra hajlítva (g), — 1 db hajlítóvizsgálatot, a körvarratra merőlegesen kivett próbatesten, a gyökoldalra hajlítva (h), — 1 db makroszkópos vizsgálatot a hegesztési varrat metszetének vizsgálatához. 3.1.1.4. A nem kielégítően sík próbatesteket hideg sajtolással kell egyengetni. 3.1.1.5. A próbatesteken a hegesztési varrat kidomborodó részeit le kell munkálni. 3.1.2. Szakítóvizsgálat 3.1.2.1. Az alapanyag szakítóvizsgálata

Source: https://magyarkozlony.hu/hivatalos-lapok/2eebbe714d39ba2d36501d36b733490bac312f11/dokumentumok/3059594ac203937a2a3e3d2de80209157e3b384e/letoltes